ПРОТОКОЛ

гр. ЛЕВСКИ, 20.11. 2014 г.
Левченски районен съд в публичното съдебно заседание на двадесети ноември 2014 г.  в състав:

       Председател: МАРГАРИТА ДИМИТРОВА


                 Съдебни заседатели: 

при участието на секретаря _И.П._ и прокурора Диана Мицканова сложи за разглеждане _н.о.х.д.​ № 330, по описа за 2014 г.  докладвано от съдия Димитрова.
На именното повикване в _09:45_ часа се явиха:

ПОДСЪДИМИЯТ П.П. – явява се лично и с адв. С. ***, с пълномощно към досъдебното производство.

ЗА РП-ЛЕВСКИ – явява се прокурор Диана Мицканова. 

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ.С. – Да се даде ход на делото. 

ПОДСЪДИМИЯТ – Да се даде ход на делото.


Съдът

ОПРЕДЕЛИ:





ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

П.П. – ***, ЕГН **********.

На страните се разясняват правата по чл. 274 и 275 от НПК.

Съдът констатира, че в приложената на досъдебното производство по настоящото дело справка за съдимост по отношение на П.П., издадена от Районен съд-Севлиево, не е отразено служебно известното на съда преходно осъждане на подсъдимия с присъда по н.о.х.д. №239 по описа за 2014 г. на Районен съд-Левски, изменена с решение, постановено по в.н.о.х.д. №822 по описа за 2014 г. на Плевенски окръжен съд, влязла в законна сила на 22.10.2014 г., с която на подсъдимия П. е наложено съответно наказание за извършено на 28.08.2014 г. деяние, съставляващо престъпление по чл.343в, ал.2, във вр. с ал.1 от НК.

С оглед на горната констатация съдът служебно е изискал посоченото по-горе наказателно дело и го докладва.

Съдът дава възможност на страните да вземат становище за прилагане на докладваното по-горе наказателно дело към настоящото, съответно за наличие на предпоставките за производство по реда на чл.306, ал.1, т.1 от НПК, с оглед процесуалната забрана за приложение разпоредбата на чл.25, ал.1 от НК със споразумението за решаване на делото.  

ПРОКУРОРЪТ – Не правим отводи. Нямам искания. Постигнали сме споразумение с РП - Левски. Да се приемат докладваните дела. Моля споразумението да бъде утвърдено с произтичащите от това законови последици. 

АДВ.С. – Не правим отводи, нямаме нови искания. Постигнали сме споразумение с РП - Левски. Да се приемат докладваните дела, като Ви моля след одобряване на споразумението с Ваше определение да приемете, че описаните престъпления са в реална съвкупност и наложете по-тежкото от тях. Моля споразумението да бъде утвърдено с произтичащите от това законови последици.
ПОДСЪДИМИЯТ – Не правя отводи, нямам нови искания. Каквото каза адвоката ми. 

Моля да одобрите постигнатото споразумение. Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.
ПРОКУРОРЪТ – Моля да одобрите споразумението. Считам, че същото не противоречи на закона и морала.


Съдът намира, че следва да бъде приложено към настоящото дело н.о.х.д. №239 по описа за 2014 г. на Районен съд-Левски, ведно с в.н.о.х.д. №822 по описа за 2014 г. на Плевенски окръжен съд. 

Съдът намира, че предвид изразеното съгласие от страните и постигнатото между тях споразумение същото се явява пълно и не следва да бъдат внасяни други промени в него, поради което
ОПРЕДЕЛИ:

ПРИЛАГА към настоящото дело н.о.х.д. №239 по описа за 2014 г. на Районен съд-Левски, ведно с в.н.о.х.д. №822 по описа за 2014 г. на Плевенски окръжен съд. 

ВПИСВА в съдебния протокол съдържанието на окончателното споразумение постигнато по н.о.х.д. №330/2014 г. по описа на РС-Левски (досъдебно производство №ЗМ 197/2014 г. по описа на РУП – Левски, пр.пр.№959/2014 г. по описа на РП-Левски), между РП-Левски, подсъдимия П.П., ЕГН ********** и упълномощеният му защитник адв.М.С. ***, съгласно което:

Подсъдимият П.П. се признава за виновен в това, че на 28.08.2014 г., в местността „Липито”, в землището на с.Асеновци, обл.Плевен, от държавен горски имот №336031 - широколистна гора по регистъра на имоти на ОС „Земеделие” гр.Левски, в съучастие като съизвършител с Й.Н., ЕГН ********** ***, без редовно писмено позволително събрал отсечени дърва и ги изозил до кръстовището на ул.”Селище” и ул.”Асен Вълев” в с.Асеновци, чрез МПС – т.а. „Форд *” с рег. № *, собственост на наследниците на Н.Г., б.ж. на ***, дърва от вица цер – част от горски фонд, 2,5 кубични прозранствени метра на стойност 150 лева, като случаят е маловажен. 

Деянието съставлява престъпление по чл.235, ал.6, във вр. с ал.1, пр.2 и пр.5, във вр. с чл.20, ал.2 от НК.
Налице е извършено деяние. Деянието е извършено от подсъдимия П.П.. Извършено е виновно при форма на вината пряк умисъл.


За извършеното престъпление на подсъдимия П. се налага наказание на основание чл.235, ал.6, във вр. с ал.1, пр.2 и пр.5, във вр. с чл.20, ал.2, при условията на чл.54, във вр. с чл.42а от НК, а именно наказание ПРОБАЦИЯ, със следните пробационни мерки:

- по чл.42а, ал.2, т.1 от НК - задължителна регистрация по настоящ адрес за срок от ШЕСТ МЕСЕЦА, с явяване пред пробационен служител или определено от него длъжностно лице - два пъти седмично;

- по чл.42а, ал.2, т.2 от НК - задължителни периодични срещи с пробационен служител за срок от ШЕСТ МЕСЕЦА.

С деянието не са причинени имуществени вреди.

Вещественото доказателство: 1 бр. товарен автомобил „Форд *” с рег. № *, собственост на наследниците на Н.Г., б.ж. на ***, ДА СЕ ВЪРНЕ на правоимащите лица, след влизане в законна сила на споразумението. 

На основание чл.235, ал.7 от НК се ОТНЕМА в полза на държавата предмета на престъплението – 2,5 пространствен куб. метър дърва от цер, които се намират на съхранение в РУ на МВР – Левски.


Направените разноски на досъдебното производство в общ размер на 35,00 лв. се възлагат на подсъдимия П. в частта ½, а именно 17,50 лв., които следва да бъдат внесени по сметка на ОД на МВР – Плевен.
ПРОКУРОР:  

ЗАЩИТНИК:
           ПОДСЪДИМ:

(Д.Мицканова)
          (адв.С.)

           (П.П.)

Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:

НА ОСНОВАНИЕ чл.382 от НПК ОДОБРЯВА постигнатото по н.о.х.д. №330/2014 г. по описа на РС-Левски (досъдебно производство №ЗМ 197/2014 г. по описа на РУП–Левски, пр.пр.№959/2014 г. по описа на РП - Левски), между РП-Левски, подсъдимия П.П., ЕГН **********, и упълномощеният му защитник адв.М.С. ***, споразумение.


На основание чл.24, ал.3 от НПК прекратява наказателното производство по н.о.х.д. №330/2014 г. по описа на РС-Левски (досъдебно производство № ЗМ 197/2014 г. по описа на РУП–Левски, пр.пр. №959/2014 г. по описа на РП-Левски).

ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 10:00 часа.

СЕКРЕТАР: 

      ПРЕДСЕДАТЕЛ:
